7

fræðistofnunar Háskóla Íslands. Erfitt er að leggja nákvæmt mat á þau áhrif en vísað er til framangreindrar skýrslu varðandi umfang greinarinnar. Árið 2016 er gert ráð fyrir 1.137,2 m.kr. fjárheimild til endurgreiðslna vegna kvikmynda- gerðar á Íslandi, þar af eru um 30 m.kr. rekstrarkostnaður. Áætlaðar endurgreiðslur ársins 2016 nema því um 1.107,2 m.kr. Ekki er gert ráð fyrir að rekstrarkostnaður breytist verði frumvarpið óbreytt að lögum en endurgreiðsluhlutfall hækkar um 25% og þar með hækkar fjárhæð endurgreiðslna um 25%. Ef miðað væri við áætlaðar endurgreiðslur ársins 2016, um 1.100 m.kr., næmi 25% hækkun um 280 m.kr. og heildarkostnaður, þ.e. endurgreiðslur og rekstrarkostnaður vegna þeirra, yrði um 1.400 m.kr. Atvinnuvega- og nýsköpunarráðuneytið telur hins vegar ekki rétt að horfa eingöngu til ársins 2016 við mat á hækkun fjárhæðar endurgreiðslna. Árið 2016 sker sig töluvert úr þegar litið er til endurgreiðslna undanfarinna ára. Til samanburðar má nefna að á verðlagi ársins 2015 voru endurgreiðslur að meðaltali um 535 m.kr. á árunum 2005 - 2015. Þá námu endurgreiðslur um 800 m.kr. á árinu 2015 samkvæmt bráðabirgðatölum úr uppgjöri ársins 2015 sem nú er í vinnslu. Hluti framlags ársins 2016, 300 m.kr., er tímabundin hækkun vegna mats atvinnuvega- og nýsköpunarráðuneytis og Kvikmyndamiðstöðvar Íslands á endurgreiðslum á árinu 2016 miðað við útgefin vilyrði og væntanleg verkefni. Ljóst var að sótt yrði um endurgreiðslur vegna óvenju stórra verkefna, m.a. 200 m.kr. vegna Ófærðar sem er langstærsta innlenda framleiðslan hingað til. Í ársbyrjun 2016 höfðu borist umsóknir um áætlaðar endurgreiðslur sem nema samtals um 1.300 m.kr., þar af eru um 40% vegna kvikmyndarinnar Fast and the Furious 8. Umsóknin er mun stærri en áður hefur sést og eru áætlaðar endurgreiðslur vegna þessa eina verkefnis um 75% hærri en endurgreiðslur vegna þess verkefnis sem næst því kemst í umsvifum frá því að endurgreiðslukerfinu var komið á. Ekki er ástæða til að ætla að þetta gefi rétta mynd af endurgreiðslum framtíðarinnar. Atvinnuvega- og nýsköpunarráðu- neytið telur að það gefi réttari mynd að miða við meðaltal áætlaðra endurgreiðslna árið 2016, um 1.100 m.kr., og raunupplýsinga um árið 2015, um 800 m.kr. Meðaltalið er um 950 m.kr. á ári. Á þeim forsendum nemur 25% hækkun um 240 m.kr. og heildarkostnaður við endur- greiðslur um 1.200 m.kr. á ári. Það er því mat atvinnuvega- og nýsköpunarráðuneytis að verði frumvarpið óbreytt að lögum megi gera ráð fyrir að kostnaður vegna endurgreiðslna vegna kvikmyndagerðar á Íslandi verði um 1.200 m.kr. árið 2017 sem er um 60 m.kr. hærra en framlag fjárlaga ársins 2016. Rétt er að benda á að þrátt fyrir að sótt hafi verið um endurgreiðslur á árinu 2016 sem nema hærri fjárhæð en framlag ársins er það þó alveg ljóst að ekki verður greitt meira en sem nemur fjárveitingu Alþingis. Í 7. gr. laga nr. 43/1999 er kveðið á um heimildir ráðherra til að fresta endurgreiðslum sem kunna að vera umfram fjárveitingar Alþingis hverju sinni. Í frumvarpinu er gert ráð fyrir að þessi heimild verði áfram til staðar en í höndum nefndar um endurgreiðslur í stað ráðherra. Þessi heimild verður notuð komi allar innsendar umsóknir til greiðslu á árinu 2016 og svo verður áfram í framtíðinni berist umsóknir umfram fjárveit- ingar. Í þessu sambandi er rétt að hafa í huga að endurgreiðslur hafa sveiflast verulega milli ára frá því að endurgreiðslukerfinu var komið á en sveiflurnar hafa jafnast út á nokkurra ára tímabili í senn. Engin ástæða er til að ætla að svo verði ekki áfram. Rekstrarkostnaður vegna endurgreiðslna, svo sem vegna umsýslu Kvikmyndamiðstöðvar Íslands með endurgreiðslunum, kynningar Íslandsstofu á endurgreiðslukerfinu og aðstoðar lögfræðinga og endurskoðenda, nam um 30 m.kr. árið 2015. Kostnaðurinn var gjaldfærður á fjárlagalið endurgreiðslna vegna kvikmyndagerðar og er hluti af áætluðu umfangi ársins 2016. Áfram er gert ráð fyrir kostnaði vegna umsýslu og kynningar og er áætlað að hann nemi um 20 m.kr. á ári. Nefndarmenn munu ekki fá þóknun fyrir störf sín en einhver kostn-